open-index/open-wikipedia-markdown huggingface dataset:
இரத்மலானை நந்தீசுவரம் கோயில்

**திருநந்தீசுவரம் கோயில்** இலங்கையின் கொழும்பு மாவட்டத்தில் இரத்மலானையில் அமைந்துள்ள இந்துக் கோயில் ஆகும். இரத்மலானையிலிருந்து கடற்கரையோரமாக ஒன்றரை கிலோமீற்றர் தொலைவில் ஜயசுமனாராம வீதியில் உள்ளது. இக்கோயிலில் மூலவராக இருப்பவர் சொர்ணா அம்பிகா சமேத நந்தீஸ்வரர் ஆவார். 

## வரலாறு
இராமாயண காலத்தில் இராமன் வழிபட்ட சிவத்தலமாக இக்கோயிலைக் கருதுவர். இந்த ஆலயம் யாரால், எப்பொழுது எழுப்பப்பட்டது? எவ்வாறு தோன்றியது? என்பதை கண்டறியக்கூடிய சான்றுகள் கிடைக்கவில்லை. எனினும் கோட்டை அரசனாக இருந்த ஆறாம் பராக்கிரமபாகு காலத்தில் (1454 இல்) தொடகமுவே சிறீ ராகுல தேரர் என்ற சிங்களப் பெளத்த துறவி ‘சலலிஹினி சந்தேசய’ என்ற சிங்கள மொழிக் காவியத்தில் இந்த நந்தீசுவரர் ஆலயத்தில் நடைபெறும் பூசை, மற்றும் வழிபாட்டு முறைபாடுகளை பற்றி பாடியுள்ளார். பக்தர்கள் விரும்பும் இனிமையான தமிழ் மொழியில் இத்தலத்தின் மீது தோத்திரங்கள் பாடப்படும் என்றும் அவர் குறிப்பிட்டுள்ளார்.

### போர்த்துக்கேயரினால் அழிப்பு
1505 இல் இலங்கைக்கு வந்த போர்த்துக்கேயர் 1518 ஆம் ஆண்டு இந்த நந்தீஸ்வரத்தை சேதமாக்கி அழித்தனர். அங்கு பூசைகள் நடத்தி வந்த குப்புசாமி என்ற குருக்களையும் அவரது குடும்பத்தினரையும் அதே இடத்திலேயே போர்த்துக்கேயர் கொலை செய்துள்ளனர். அவரது மகனை மதம் மாறுமாறு கூறி இழுத்துச் சென்றனர். அதன்பின் அப்பகுதியில் ‘பெர்னாண்டோ’ என்ற பரம்பரைப் பெயருடன் வாழ்ந்து வந்த சிங்களவர் இந்த ஆலயத்தை பராமரித்து வந்துள்ளார். பெர்ணான்டோவுக்குப் பின், இக்கோயிலை காமினி பெர்ணாண்டோ என்பவர் பராமரிந்து வந்தார்.

போர்த்துக்கேயர் இத்திருத்தலத்தை நிர்மூலமாக்கியதை நினைவுறுத்தும் சித்திரங்கள் இக்கோயிலில் வரையப்பட்டுள்ளன. இந்த ஆலயம் மிகவும் பழமையும் தொன்மையும் வாய்ந்த ஆலயம் என்பதற்கு சான்றாக இந்த ஆலயத்தில் உள்ள ஆலமரம் விளங்குகிறது. இந்த ஆலமரத்தின் அடிவாரத்திலே விநாயகர் கோயில் உள்ளது.

## அகழ்வாய்வுகள்
1980 ஆம் ஆண்டு சிவன் ஆலயம் அமைப்பதற்கு நிலத்தை அகழ்ந்தபோது உடைந்த நிலையிலுள்ள நந்தியும் சிவலிங்கத்தின் உடைந்த மேல் பகுதியும் மேலும் பல கோயிற் படிமங்களும் கிடைத்தன. இவ்வாறு அகழ்ந்தபோது கிடைத்த அம்மன் சிலையொன்று தொல்பொருள் காட்சியகத்தில் உள்ளது. அகழும்போது ஏற்பட்ட தாக்கத்தினால் அச்சிலை சேதமுற்றது. இச்சிலை 11, 12 ஆம் நூற்றாண்டுகளைச் சேர்ந்தது எனச் சான்றுபடுத்தப்பட்டுள்ளது. 1984 ஆம் ஆண்டு நிலத்தை அகழ்ந்தபோது கிடைத்த ஆவுடையார் இவ்வாலயத்தின் மூலமூர்த்தியானார்.

சிவாலயம் இருந்த இந்த இடத்திலே 1717 ஆம் ஆண்டு முருகனுக்கு கோயில் ஒன்று அமைக்கப்பட்டுள்ளது. இதனை இப்பகுதியில் உள்ள சிங்களவர்கள் கொனாபெந்தி கத்தரகம தேவாலய என்று அழைத்தனர். இன்று இது மருவி கோணாகோயில் என்று அழைக்கப்படுகின்றது.

## உசாத்துணை
*போர்த்துக்கேயரால் அழிக்கப்பட்ட இரத்மலானை நந்தீஸ்வரம் ஆலயம், தினகரன், மார்ச் 20, 2011

பகுப்பு:கொழும்பு மாவட்டத்தில் உள்ள கோயில்கள்
சாயிராஜ் பகுதுலே

**சாயிராஜ் பகுதுலே** (Sairaj Bahutule: சனவரி 6. 1973), ஓர் இந்தியத் துடுப்பாட்டக்காரர். இதுவரை இரண்டு தேர்வுத் துடுப்பாட்டப் போட்டியிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் மகாராஷ்டிராவைச் சேர்ந்தவர்.

.

பகுப்பு:இந்தியத் துடுப்பாட்டக்காரர்கள்
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகா ஜிலானி

**மொகம்மத் பகா கான் ஜிலானி ** (Mohammad Baqa Khan Jilani: சூலை 20. 1911, இறப்பு சூலை 2. 1941) ஓர் இந்தியத் துடுப்பாட்டக்காரர். இதுவரை ஒரு தேர்வுத் துடுப்பாட்டப் போட்டியிலும், 31 முதல்தர துடுப்பாட்டப் போட்டிகளிலும் கலந்து கொண்டுள்ளார். 1936 இல் இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார். இவர் பஞ்சாப்பைச் சேர்ந்தவர்
.

பகுப்பு:இந்தியத் துடுப்பாட்டக்காரர்கள்
பகுப்பு:1911 பிறப்புகள்
பகுப்பு:1941 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
ரோஜர் பின்னி

**ரொஜர் பின்னி** (Roger Binny, () சூலை 19. 1955, ஓர் இந்தியத் துடுப்பாட்டக்காரர்). இவர் 27 தேர்வுத் துடுப்பாட்டப் போட்டிகளிலும், 72 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
.
ரொஜர் பின்னி இவர் இந்திய கிரிக்கெட் அணியின் முன்னாள் பந்துவீச்சாளர் ஆவார்.
இவர் பெங்கலூரில் பிறந்தார்.

## மேற்கோள்கள்

பகுப்பு:இந்தியத் துடுப்பாட்டக்காரர்கள்
பகுப்பு:1955 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
மதுரைப் பெருமருது இளநாகனார்

**மதுரைப் பெருமருது இளநாகனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது நற்றிணை 251.

புலவர் பெயர் - இளநாகனார்
தந்தை பெயர் - பெருமருது
ஊர் - மதுரை

இவரின் தந்தையாரும் புலவர். பெயர் மதுரைப் பெருமருதனார்.
## பாடல் சொல்லும் செய்தி
தலைவிக்காகத் தலைவன் காத்திருக்கிறான். அவனுக்குக் கேட்கும்படி தலைவி தினையை வேண்டுவது போலச் சொல்கிறாள்.

தினையே! நீ விளைக! உன் வளைந்த கதிர்களில் அமர்ந்து பறவைகள் உன்னை உண்ணட்டும். நான் புள்ளோம்பி உன்னைக் காத்ததை நீ அறிவாய். இப்போது கடவுள் பேணி என்னை வீட்டிலேயே வைத்து என்னைக் காக்கின்றனர். (முருகயர்கின்றனர்). எனவே உன்னைக் காக்க நான் வரமாட்டேன்.

அவன் நன்மலை நாடன். அவன் மலையில் அருவியின் கடும்பாட்டு கேட்டுக்கொண்டிருக்கும். அங்குப் பழுத்திருக்கும் வாழைப்பழத்தை மந்தி கவர்ந்து செல்லும்.

(இறைச்சி - தலைவி வாழைப்பழம். தலைவன் மந்தி)
### பழந்தமிழ்
* உடங்கு பீள் = வளைந்த (தினைக்)கதிர்

பகுப்பு:சங்கப் புலவர்கள்
மதுரைப் பூவண்ட நாகன் வேட்டனார்

**மதுரைப் பூவண்ட நாகன் வேட்டனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது நற்றிணை5 317.
## புலவர் பெயர் விளக்கம்
பொதுவாகச் சுனையில் பூத்திருக்கும் குவளைப் பூவை மகளிர் கண்களுக்கு உவமையாகக் கூறுவதுதான் வழக்கம். இந்தப் புலவர் ஆயமகளிர் கொய்த குவளைப் பூவைத் தலைவியின் கண்களுக்கு உவமையாகக் கூறியுள்ளார். இந்தப் புதுமை கருதி இந்தப் புலவர் நாகன் வேட்டனார் பெயருக்குப் 'பூவண்ட' என்னும் அடைமொழி சேர்க்கப்பட்டுள்ளது.  
## பாடல் சொல்லும் செய்தி
நாட! நீ நயந்தோள் கேண்மை அன்னை அறியின் இவள் கண் பனி கலந்து என்ன ஆவாள்? எனவே திருமணம் செய்துகொண்டு இவளைப் பெறுக என்கிறாள் தோழி.
### இறைச்சிப் பொருள்
தினையைக் கிளி கவரும் நாட்டை உடையவன் தலைவன் என்று கூறப்படுவதில் தினை தலைவியையும், கிளி தலைவனையும் உணர்த்தும்.
### உவமை
பெண்யானையைப் புணரும்போது ஆண்யானையின் கை வளைந்திருப்பது போலத் தினைக்கதிர் வளைந்திருக்கும்.

பகுப்பு:சங்கப் புலவர்கள்
மதுரைப் பூதன் இளநாகனார்

**மதுரைப் பூதன் இளநாகனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது புறநானூறு 276.

பூதன் என்பது இளநாகனாரின் தந்தை பெயர்.
## பாடல் சொல்லும் செய்தி
* திணை - தும்பை
* துறை - தானைமறம்
போர்வீரன் ஒருவன் போரிட்ட திறத்தை இந்தப் பாடல் விளக்குகிறது.

செம்முது பெண்டாகிய ஆய்ச்சி ஒருத்தி கறந்த பாலைக் காய்ச்சி விரலால் தெறித்த துளிப் பிறைமோர் எப்படிக் குடத்துப் பாலையெல்லாம் திரியச் செய்யுமோ அதுபோல இந்த ஒரே ஒரு மறவனால் தாக்கப்பட்டுப் பகைவரெல்லாம் கலங்கிப் போயினராம்.

பகுப்பு:சங்கப் புலவர்கள்
மதுரைப் புல்லங்கண்ணனார்

**மதுரைப் புல்லங்கண்ணனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 161.

புல்லம் என்பது மதுரையில் இருந்த ஒரு பகுதி.
கண்ணனார் புலவர் பெயர்.
## பாடல் சொல்லும் செய்தி
தலைவன் பொருளீட்டச் செல்லப்போவதைத் தலைவி முனபே தெரிந்துகொண்டு கண்ணீர் வடித்தாள். இதனைச் சொல்லித் தோழி தலைவனைத் தடுத்து நிறுத்துகிறாள்.

வணங்கிச் சுருண்டிருக்கும் தலைமுடியை உடைய வன்கண் ஆடவர் பொருளோடு வரும் மக்களை வழியிலேயே கொல்வார்களாம். அங்கு இறந்துகிடக்கும் முடைநாற்றம் வீசும் பிணங்களைத் தின்னக் கழுகுகள் காத்துக் கிடக்குமாம். இப்படிப்பட்ட வழியில் தலைவன் செல்ல நேருமே என்று தலைவி கண்ணீர் வடிக்கிறாள் என்று தலைவனிடம் சொலகிறாள்.

பிரியும் முன்பே கண்ணீர் வடிப்பவள் பிரிந்து சென்றால் என்ன ஆவாள்? என்று தோழி விளங்கவைத்தபோது தலைவன் பொருள்செயச் செல்வதை நிறுத்திக்கொள்கிறான்.

பகுப்பு:சங்கப் புலவர்கள்
ப. சு. சந்திரசேகர்

**பகவத் சுப்பிரமணிய சந்திரசேகர்** (*Bhagwat Subramanya Chandrasekhar,* () மே 17. 1945, ஓர் இந்தியத் துடுப்பாட்டக்காரர்). இவர் 58 தேர்வுத் துடுப்பாட்டப் போட்டிகளிலும், ஏழு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் மைசூரைச் சேர்ந்தவர்.
.

பகுப்பு:இந்தியத் துடுப்பாட்டக்காரர்கள்
பகுப்பு:1945 பிறப்புகள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
ஹேமங் பதானி

**ஹேமங் கமல் பதானி** (Hemang Kamal Badani, நவம்பர் 14. 1976, ஓர் இந்தியத் துடுப்பாட்டக்காரர்). இவர் நான்கு தேர்வுத் துடுப்பாட்டப் போட்டிகளிலும், 40 ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் சென்னையைச் சேர்ந்தவர்.
தமிழக துடுப்பாட்ட ரஞ்சி அணிக்கு தலைவராக இருந்துள்ளார். 
.

பகுப்பு:இந்தியத் துடுப்பாட்டக்காரர்கள்
பகுப்பு:1976 பிறப்புகள்
பகுப்பு:தமிழ்நாடு துடுப்பாட்டக்காரர்கள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:சென்னை துடுப்பாட்டக்காரர்கள்
லட்சுமிபதி பாலாஜி

**லட்சுமிபதி பாலாஜி** (Lakshmipathy Balaji, செப்டம்பர் 27. 1981, ஓர் இந்தியத் துடுப்பாட்டக்காரர்). இவர் எட்டு தேர்வுத் துடுப்பாட்டப் போட்டிகளிலும், 30 ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் சென்னையைச் சேர்ந்தவர்.

## சர்வதேச கிரிக்கெட்

பாலாஜி 2001 ம் ஆண்டு வரை தமிழ்நாடு அணிக்காக விளையாடினார். இவர் 2003 ல் இந்திய கிரிக்கெட் அணியின் ஒரு உறுப்பினராக இனைந்தார். அவர் 2003ம் ஆண்டு அகமதாபாத்தில் நியூசிலாந்து அணிக்கு எதிரான டெஸ்ட் போட்டியில் அறிமுகமானார்.

## இந்தியன் பிரீமியர் லீக்

பாலாஜி சென்னை சூப்பர் கிங்ஸ் அணிக்காக முதல் மூன்று இந்தியன் பிரீமியர் லீக் சீசனில் விளையாடினார். 10 மே 2008ல், அவர் கிங்ஸ் லெவன் பஞ்சாப் அணிக்கு எதிரான போட்டியில் 3 மட்டையாளர்களை தொடர்ச்சியாக ஆட்டமிழக்கச் செய்து இந்தியன் பிரீமியர் லீக் வரலாற்றில் முதன் முதலாக ஹட்றிக் சாதனை நிகழ்த்திய வீரர் என்ற பெருமையைப் பெற்றார்.

நான்காவது மற்றும் ஐந்தாவது இந்தியன் பிரீமியர் லீக் தொடரில் கொல்கத்தா நைட் ரைடர்ஸ் அணிக்காக விளையாடிய பாலாஜி 2014 இல் நடைபெற்ற ஆறாவது இந்தியன் பிரீமியர் லீக் தொடரில் கிங்ஸ் லெவன் பஞ்சாப் அணிக்காக விளையாடினார்.

2016ம் ஆண்டில் கிரிக்கெட்டிலிருந்து ஓய்வு பெற்றார். தற்போது சென்னை சூப்பர் கிங்ஸ் அணியின் பந்துவீச்சுப் பயிற்சியாளராக பணியாற்றி வருகிறார்.

.

பகுப்பு:இந்தியத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:தமிழ்நாடு துடுப்பாட்டக்காரர்கள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:சென்னை துடுப்பாட்டக்காரர்கள்
மொன்டு பெனார்ஜி

**மொன்டு பெனார்ஜி** (*Montu Banerjee,* நவம்பர் 1. 1919, இறப்பு செப்டம்பர் 14. 1992) ஓர் இந்தியத் துடுப்பாட்டக்காரர்). இவர் ஒரு தேர்வுத் துடுப்பாட்டப் போட்டியிலும், 26 முதல்தர துடுப்பாட்டப் போட்டிகளிலும் கலந்து கொண்டுள்ளார். 
.

பகுப்பு:இந்தியத் துடுப்பாட்டக்காரர்கள்
பகுப்பு:1919 பிறப்புகள்
பகுப்பு:1992 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
சுடெ பேனர்ஜி

**சுடெ பேனர்ஜி** (*Shute Banerjee*, அக்டோபர் 11. 1911, இறப்பு அக்டோபர் 14. 1980) ஓர் இந்தியத் துடுப்பாட்டக்காரர்). இவர் ஒரு தேர்வுத் துடுப்பாட்டப் போட்டியிலும், 138 முதல்தர துடுப்பாட்டப் போட்டிகளிலும் கலந்து கொண்டுள்ளார். 
.

பகுப்பு:இந்தியத் துடுப்பாட்டக்காரர்கள்
பகுப்பு:1911 பிறப்புகள்
பகுப்பு:1980 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
சுப்ரதோ பேனர்ஜி

**சுப்ரதோ டாரா பேனர்ஜி ** (*Subroto Banerjee,* பிப்ரவரி 13. 1969, ஓர் இந்தியத் துடுப்பாட்டக்காரர்). இவர் ஒரு தேர்வுத் துடுப்பாட்டப் போட்டியிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

.

பகுப்பு:இந்தியத் துடுப்பாட்டக்காரர்கள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
மதுரைப் பாலாசிரியர் நற்றாமனார்

**மதுரைப் பாலாசிரியர் நற்றாமனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 92.

பால் = தூய்மை. பாலாசிரியர் = நன்னடத்தையால் பாடம் புகட்டும் ஆசிரியர்.
தாமனார் என்னும் பெயர் மாலையணிந்து காட்சி தரும் முருகனையும், திருமாலையும் குறிக்கும். கடவுள் பெயரை மக்களுக்கு இட்டு வழங்குவது மரபு.
## பாடல் சொல்லும் செய்தி
தலைவன் தலைவியை அடைய இரவில் சென்றான். அவனால் அடைய முடியவில்லை. எனினும் தலைவியைக் கண்டான். தோழி பகலில் வந்து பெறுமாறு சொல்கிறாள். அந்த சொல்லில் திருமணம் செய்துகொண்டு பெறுக என்னும் பொருளும் அடங்குமாறு கூறுகிறாள்.

# நானும் இவளும் நாளை தினைப்புனம் காக்க வருவோம். அங்கே மந்தியும் அறியா மரமடர்ந்த காடு உள்ளது. அங்குக் காந்தள் பூத்திருக்கும் நல்லிடம் ஒன்று உள்ளது. அருகிலுள்ள அருவியில் நீராடிய பின் பாம்பு உமிழந்த மணி வெளிச்சத்தில் அங்கு விளையாடிக்கொண்டிருப்போம். அந்தச் சாரலுக்கு வாரல் (வருக)
# சாரலுக்கு வாரல் (வராதே)
இரவில் வந்த வழி
:மழை பொழிந்த நள்ளிரவு. வரிப்புலி முஞ்சர நானையைத் தாக்கிவிட்டுக் குழுமும்.(முழங்கும்). இந்தப் புலி குழுமும் சாரலில் வாரல் (வராதே)

பகுப்பு:சங்கப் புலவர்கள்
மதுரைப் பாலாசிரியர் நப்பாலனார்

**மதுரைப் பாலாசிரியர் நப்பாலனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 172.

பால் = தூய்மை. பாலாசிரியர் = நன்னடத்தையால் பாடம் புகட்டும் ஆசிரியர்.
## பாடல் சொல்லும் செய்தி
தோழி தலைவியைத் தலைவன் சொன்ன இடத்தில் விட்டுவிட்டு வந்து தலைவனிடம் சொல்கிறாள்.

குன்ற நாட! நீ அன்பில்லாதவன் என்று எனக்குத் தெரியாமல் போயிற்று. தெரிந்திருந்தால் குறுமகளின் கண்ணும், மேனியும் பசலை பாயாமல் இருந்திருக்கும் - என்கிறாள்.

தலைவனின் குன்றநாடு
* வாரணம் உரறும் (யானை பிளிறும்)
* அருவி தேன்கூட்டோடு கலந்துவந்து இன்னிசை பாடும்.
* கல்லுக் குகையில் 'இம்' என அது வீழும்.
* முன்றத்தில் மூங்கில் செறிந்திருக்கும்.
* கானவன் இரும்பால் வடித்து வைத்தது போன்ற வலிமையான கைகளை உடையவன்.
* அவன் மராஅம் மரத்தில் பதுங்கி நின்றுகொண்டு களிற்றை அதன் முகத்தில் தாக்குவான்.
* அதன் வெண்கொம்பைக் கொண்டுசெல்வான்.
* அதனை அவன் தன் புல் வேய்ந்த குடிசையில் மாட்டிக் காயவைப்பான்.
* பலாப்பழம் பழுத்திருக்கும் முற்றத்தில் தன் சுற்றத்தாருடன் கூடிப் 'பிழி' என்னும் பழச்சாற்று மதுவை அருந்துவான்.
* பின்னர் சந்தன விறகில் சுட்ட ஊன்கறியைக் கொண்டாட்டத்தோடு உண்பான்.
இப்படி மக்கள் வாழும் இடந்தான் தலைவனுடைய குன்றநாடு.

பகுப்பு:சங்கப் புலவர்கள்
மதுரைப் பாலாசிரியர் சேந்தன் கொற்றனார்

**மதுரைப் பாலாசிரியர் சேந்தன் கொற்றனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது நற்றிணை 322.

பால் = தூய்மை. பாலாசிரியர் = நன்னடத்தையால் பாடம் புகட்டும் ஆசிரியர்.
சேந்தன் என்னும் சொல் செவ்வேள் முருகனைக் குறிக்கும்.
thumb|333px|right|'வாள்வரிக் கடுங்கண் வயப்புலி'
## பாடல் சொல்லும் செய்தி
காத்திருக்கும் தலைவனுக்குக் கேட்கும்படி தலைவியும், தோழியும் பேசிக்கொள்கின்றனர்.

தலைவியை வருத்தியது அணங்கு (பேய்) என்று சொல்லி வேலன் இசைக்கருவிகள் முழங்க விழாக் கொண்டாடி நோய் தணியுமாயின் அதைவிடக் கொடியது வேறொன்றும் இருக்கமுடியாது என்கின்றனர்.

நாடன்தானே அணங்கினான்?

நாடன்
:பெண்வரிப்புலி பிணங்கர்ப் புதரில் உட்குபசியுடன் ஒடுங்கிக் கிடக்கிறது என்று எண்ணி அதன் பசியைப் போக்குவதற்காக ஆண்வரிப்புலி ஆட்கள் நடமாடக்கூடிய புழைக்குகையில் பதுங்கியிருக்கும் மலைநாட்டவன் இந்தப் பாடலின் தலைவன்.
### பழந்தமிழ்
* 'ஆங்கனம்' = அவ்வாறு
* உட்கு பசி = நிமிர முடியாதபடி வயிறு வளைந்துகிடக்கும் பெரும்பசி

பகுப்பு:சங்கப் புலவர்கள்
மதுரைப் படைமங்க மன்னியார்

**மதுரைப் படைமங்க மன்னியார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது புறநானூறு 351. (திணை - காஞ்சி; துறை - மகட்பாற்காஞ்சி)

thumb|333px|right|'தெண்ணீர்ப் பொய்கை மேய்ந்த செவ்வரி நாரை' - பாடலடி
## பாடல் சொல்லும் செய்தி
இந்த மகள் வாகை நகரம் போன்ற அழகு உள்ளவள். (அங்கு நடந்த போரைப் போல இவளாலும் ஒரு போர் மூளும் போல் உள்ளது.)

இவள் வாழும் ஊர் வளம் மிக்க வயல்களைக் கொண்டது. இவ்வூர் நாரை தேன்பூப் பூத்திருக்கும் மருதமரத்தில் இருப்பது சலித்துப்போய்விட்டால் அங்குள்ள காஞ்சி மரத்தில் தஞ்சம் புகுமாம். இப்படிப்பட்ட ஏமம் சான்ற ஊர் அது.

இந்த மகள் இந்த ஊர்போல வளமும், பாதுகாவலும் உடையவள். இவளது பெற்றோர் வேந்தர்க்குப் பெண் தர மறுக்கின்றனர். வேந்தரோ இவளைப் பெறாமல் விடப்போவதில்லை என்று யானை, தேர், மா, மறவர் என்னனும் நாற்படையுடன் வந்து இவளது ஊரை முற்றுகை இட்டுள்ளனர்.

இவளது நிலைமை என்ன ஆகுமோ? என்கிறார் புலவர்.
### எயினன்
இந்த அரசன் வாரி வழங்கும் 'வண்கை' கொண்டவன்.
#### வாகை
இந்த எயினன் வாகை என்னும் ஊருக்கு அரசன். (வாகைப்பறந்தலை எனவும் சொல்லப்படும் இந்த ஊரில் நடந்த போர்நிகழ்ச்சி பற்றியும் சங்கப்பாடல் செய்தி உண்டு.)

பகுப்பு:சங்கப் புலவர்கள்
மதுரைத் தமிழக் கூத்தனார்

மதுரைத் தமிழக்கூத்தனார் சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது புறநானூறு 334.

தமிழ்நாட்டில் தமிழக்கூத்தும், ஆரியக்கூத்தும் நடைபெற்றன.அவற்றுள் இவர் தமிழக்கூத்து ஆடிய பாணர் குடியினர்.

இப்பாடலின் அடிகள் இடையிடையே சிதைந்துபோயின. எஞ்சியுள்ளவற்றில் காணப்படும் செய்திகள் மட்டுமே இங்குச் சொல்லப்படுகின்றன.
* திணை - வாகை
* துறை - மூதின்முல்லை
thumb|300px|right|'தூமயிர்க் குறுந்தாள் நெடுஞ்செவிக் குறுமுயல்' - பாடலில் உள்ள அடி
## பாடல் சொல்லும் செய்திகள்
இப் பாடலில் 3 செய்திகள் உள்ளன.
# மன்றத்தில் சிறுவர் ஆர்த்து ஆரவாரம் செய்தால் காட்டு முயல் படப்பையில் ஒடுங்கிக்கொள்ளுமாம்.
# பாணர் இளைப்பாறியும், பரிசிலர் பாதுகாப்புப் பெற்றும் மகிழ்ச்சியோடு பேசப் பேச மனையோள் கூவிக் கூவி அழைத்து உண்ணும் உணவைத் தந்துகொண்டே இருப்பாளாம். 
# அந்த வீட்டின் தலைவன் போர்க்களத்தில் பகையரசர் யானைகளிடமிருந்து கைப்பற்றிய அணிகலப் பொருள்களைத் தன்னை நாடி வந்த பரிசிலர்களுக்கு வழங்கிக்கொண்டே இருப்பானாம்.
இவை முதிர்ந்த இல்லத்தாரின் பண்பிருப்புகள்.
* மூதில் = பண்பில் முதிர்ந்தோர் இல்லம்
* முல்லை = பண்பிருப்பு

பகுப்பு:சங்கப் புலவர்கள்
பிரகாஷ் பண்டாரி

**பிரகாஷ் பண்டாரி** (Prakash Bhandari, நவம்பர் 27. 1935, ஓர் இந்தியத் துடுப்பாட்டக்காரர்). இவர் மூன்று தேர்வுத் துடுப்பாட்டப் போட்டிகளிலும், 63 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் டில்லியைச் சேர்ந்தவர். 1955 இலிருந்து 1956 வரை இந்தியா அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

.

பகுப்பு:இந்தியத் துடுப்பாட்டக்காரர்கள்
பகுப்பு:1935 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
விஜய் பரத்வாஜ்

**ராகவேந்திராவோ விஜய் பரத்வாஜ்** (Raghvendrarao Vijay Bharadwaj, ஆகத்து 15. 1975), ஓர் இந்தியத் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் பெங்களுரைச் சேர்ந்தவர். 1999 இலிருந்து 2000 வரை இந்தியத் துடுப்பாட்ட அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

.

பகுப்பு:இந்தியத் துடுப்பாட்டக்காரர்கள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்ட வர்ணனையாளர்கள்
கீர்த்தி அசாத்

**கீர்த்திவர்தன பகவாத் ஜா அசாத்** (*Kirtivardhan Bhagwat Jha Azad:* சனவரி 2. 1959, ஓர் இந்தியத் துடுப்பாட்டக்காரர். இதுவரை ஏழு தேர்வுத் துடுப்பாட்டப் போட்டியிலும், 35 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 
.

பகுப்பு:இந்தியத் துடுப்பாட்டக்காரர்கள்
பகுப்பு:1959 பிறப்புகள்
சந்து போர்டே

**சந்திகாந் குலபிராவோ சந்து போடே** (Chandrakant Gulabrao "Chandu" Borde, சூலை 21. 1934, ஓர் இந்தியத் துடுப்பாட்டக்காரர்). இவர் 55 தேர்வுத் துடுப்பாட்டப் போட்டிகளிலும், 251 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் பூனாயைச் சேர்ந்தவர். 1958 இலிருந்து 1969 வரை இந்தியா அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

.

பகுப்பு:இந்தியத் துடுப்பாட்டக்காரர்கள்
பகுப்பு:1934 பிறப்புகள்
பகுப்பு:அருச்சுனா விருது பெற்றவர்கள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:மகாராட்டிர விளையாட்டு வீரர்கள்
சுஃபி இசை

**சூஃபி இசை ** (Sufi music) சூஃபியிசத்தைச் சார்ந்த ஒர் இசைவகை ஆகும். இவ்விசை சூஃபி கவிஞர்கள் ரூமி, அஃபேசு, புல்லெ சா மற்றும் குவாஜா குலாம் பரீத் போன்றவர்களின் ஆக்கங்களினால் ஊக்குவிக்கப்பட்டது. 

இவ்வகை இசையில் கவ்வாலி வடிவம் இந்தியாவிலும் பாக்கித்தானிலும் மிகவும் பரவலாக அறியப்படும். மிகவும் மெதுவான தாளத்தில் துருக்கிய புல்லாங்குழல் ஓசையுடன் சுழன்றாடும் சூஃபிக்களின் சமயச்சடங்குகள் பிரபலமானவை. மேற்கு ஆபிரிக்காவின் ஞாவா இவ்வகையைச் ஒத்ததே. இந்தோனேசியா,ஆப்கானித்தான் முதல் மொரோக்கோ வரையிலுமுள்ள சூஃபி மக்கள் தங்கள் சமயத்தின் மையமாக இந்த இசையைக் கொண்டுள்ளனர். ஆயினும் சில சமயத்தலைவர்கள், தூய இசுலாம் வழிகளைப் போல இசை இறைவனை அடைவதற்கு தடையாக இருப்பதாகவும் கருதுகின்றனர்.   

சூஃபி கவிஞர்களின் பல பாடல்களைக் கொண்டு, தனியாக தாளக்கருவிகளின் துணையுடன், சூஃபி காதல் கீதங்கள் பெரும்பாலும் கசல் மற்றும் கஃபி வடிவில் பாடப்படுகின்றன.

## மேலும் படிக்க
* Sufi Music *Sufi music of India and Pakistan: sound, context, and meaning in qawwali*, by Regula Qureshi. கேம்பிறிட்ஜ் பல்கலைக்கழகப் பதிப்பகம் (CUP) Archive, 1986. .

## வெளியிணைப்புகள்
* சூஃபி இசை


பகுப்பு:இசை வகைகள்
பகுப்பு:பாக்கித்தானிய இசை
பகுப்பு:இந்திய இசை
பங்கீட்டுப் பண்பு

thumb|200px|பங்கீட்டுப் பண்பின் வடிவவியல் விளக்கம்
நுண்புல இயற்கணிதத்தில்  **பங்கீட்டுப் பண்பு** அல்லது **பங்கீட்டுத்தன்மை** (*Distributivity*) என்பது, ஈருறுப்புச் செயலிகளின் பண்பாகும். இது அடிப்படை இயற்கணிதத்தில் அமைந்துள்ள **பங்கீட்டு விதி**யின் பொதுமைப்படுத்தலாகும். எடுத்துக்காட்டாக,

2 \times (1+3) = (2\times1) + (2\times3) = 8 என்ற சமன்பாட்டில்,

இடதுபுறம் 1,3 ஐக்கூட்டிவரும் விடையை 2ஆல் பெருக்க வேண்டும். வலதுபுறம் 2,1ஐப் பெருக்கிவரும் விடையையும் 2,3 ஐப் பெருக்கிவரும் விடையையும் கூட்டவேண்டும். இரண்டிலும் முடிவில் ஒரே விடைதான் கிடைக்கிறது. எனவே 2ஆல் பெருக்குவது என்ற செயல், 1,3ஐக் கூட்டும் செயலைப் பொறுத்து பங்கீட்டுப் பண்புடையது எனப்படுகிறது. 2,1,3 ஆகிய எண்களுக்குப் பதில் வேறு எந்த மெய்யெண்களைப் பிரதியிட்டாலும் இச்சமன்பாடு மெய்யானதாகும். எனவே மெய்யெண் பெருக்கலானது மெய்யெண் கூட்டலைப் பொறுத்துப் பங்கீட்டுப் பண்புடைய செயலியாகும்.

## வரையறை

 + ,  .  ஆகிய இரு செயலிகளும் கணம் S இன் மீது வரையறுக்கப்பட்ட  ஈருறுப்புச்செயலிகள்; x,y,z அக்கணத்தின் எவையேனும் மூன்று உறுப்புகள் எனில்:

*  x . (y+z) = x.y + x.z எனில்,  .   செயலியானது **+** செயலியைப் பொறுத்து வலது பங்கீட்டுப் பண்புடையது.
*  (y+z) . x = y.x + z.x  எனில்,  .    செயலியானது  +  செயலியைப் பொறுத்து இடது பங்கீட்டுப் பண்புடையது.
* வலது மற்றும் இடது பங்கீட்டுப் பண்புகள் இரண்டும் இருந்தால் மட்டுமே  .  செயலியானது  +  ஐப் பொறுத்துப் பங்கீட்டுப் பண்புடையதாகும்.
*  .   செயலிக்குப் பரிமாற்றுப் பண்பிருந்தால் மேலே காணும் மூன்று கூற்றுகளுமே சமானமானவையாகும்.

## எடுத்துக்காட்டுகள்

* இயல் எண்களில் இருந்து சிக்கலெண்கள் மற்றும் முதலெண்கள் வரை எண் பெருக்கல், எண் கூட்டலைப் பொறுத்து பங்கீட்டுப் பண்புடையது.
* திசையன்களின் குறுக்குப் பெருக்கல் பரிமாற்றுப் பண்பு கொண்டதாக இல்லாமல் இருந்தாலும்கூட திசையன் கூட்டலைப் பொறுத்து வலது மற்றும் இடது பங்கீட்டுப் பண்புடையது.
* பரிமாற்றுப்பண்பு இல்லாத அணிப்பெருக்கல், அணிக்கூட்டலைப் பொறுத்து பங்கீட்டுப் பண்புடையது.
* கணங்களின் ஒன்றிப்பு வெட்டைப் பொறுத்தும் வெட்டு ஒன்றிப்பைப் பொறுத்தும் பங்கீட்டுப் பண்புடையவை.
* முழு எண்களில் மீப்பெரு பொது வகுத்தி, மீச்சிறு பொது மடங்கைப் பொறுத்தும் மீச்சிறு பொது மடங்கு, மீப்பெரு பொது வகுத்தியைப் பொறுத்தும் பங்கீட்டுப் பண்புடையவை.

## குறிப்பு

## மேற்கோள்கள்
* Ayres, Frank, *Schaum's Outline of Modern Abstract Algebra*, McGraw-Hill; 1st edition (June 1, 1965). .

## வெளி இணைப்புகள்
*A demonstration of the Distributive Law for integer arithmetic (from cut-the-knot)

பகுப்பு:இருமச் செயல்களின் பண்புகள்
பகுப்பு:அடிப்படை இயற்கணிதம்
கவ்வாலி

thumb|கவ்வாலி கலைஞர் பயிசு அலி பயிசு சிக்காகோவின் மில்லினியம் பூங்காவில்
**கவ்வாலி ** (Qawwali, உருது/பெர்சியா/பாஷ்டோ/சிந்தி: **قوٌالی**; பஞ்சாபி: ਕ਼ੱਵਾਲੀ, قوٌالی; இந்தி: क़व्वाली; வங்காளம்: কাওয়ালী) தெற்கு ஆசியாவின் இசுலாம் தாக்கமுள்ள பகுதிகளில்,  பாக்கித்தானின் பஞ்சாப் , சிந்து மாநிலங்கள், இந்தியாவின் வடக்கு மாநிலங்களில், பரவலாக அறியப்படும் சுஃபி இசை வகையிலைமைந்த பக்திப் பாடல் இசையாகும். இவ்வகை இசை வடக்கு மற்றும் மேற்கு பாக்கித்தானிலும் வங்காள தேசம் மற்றும் காசுமீரிலும் குறைந்தளவிலேயே பரவி உள்ளது. இதன் வரலாறு 700 ஆண்டுகளுக்கும் முற்பட்டது. 

துவக்கத்தில் தெற்கு ஆசியா முழுமையிலும் சுஃபி பள்ளிவாயில்களிலும் தர்காக்களிலும் மட்டுமே நிகழ்த்தப்பட்ட இந்த இசைவடிவம் பரப்பிசையாக பரிணாமம் அடைந்துள்ளது. பாக்கித்தானின் நுசுரத் பதே அலி கான் தனது இசைத் தொகுப்புகளினாலும் இசைவிழாக்களில் நேரடியாகப் பாடியும் பன்னாட்டளவில் இதனை அறிமுகப்படுத்தியுள்ளார். பாக்கித்தானின் சபரி சகோதரர்கள், அசீசு மியான் ஆகியோரும் இவ்வகையில் தேர்ந்த இசைக்கலைஞர்கள் ஆவர்.

## வெளியிணைப்புகள்
* BBC Radio 3 Audio (45 minutes): The Nizamuddin shrine in Delhi. Accessed November 25, 2010.
* BBC Radio 3 Audio (45 minutes): A mahfil Sufi gathering in Karachi. Accessed November 25, 2010.
* ''Origin and History of the Qawwali'' , Adam Nayyar, Lok Virsa Research Centre, இஸ்லாமாபாத். 1988.
*QAWWALI PAGE Islamic Devotional Music  by David Courtney, Ph.D.
* Documentary: Music of Pakistan (52 min.)

பகுப்பு:சூபி இசை
பகுப்பு:இந்தியாவில் இசுலாம்
சேட்டன் சவ்ஹான்

**சேட்டன் பிரதாப் சிவ் சவ்ஹான்** (Chetan Pratap Singh Chauhan (**चेतन प्रताप सिंह चौहान**), சூலை 21. 1947, ஓர் இந்தியத் துடுப்பாட்டக்காரர்). இவர் 40 தேர்வுத் துடுப்பாட்டப் போட்டிகளிலும், ஏழு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1969 இலிருந்து 1981 வரை இந்தியா அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

.

பகுப்பு:இந்தியத் துடுப்பாட்டக்காரர்கள்
பகுப்பு:1947 பிறப்புகள்
பகுப்பு:10வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:இந்தியத் தேர்வுத் துடுப்பாட்டக்காரர்கள்
மெடினைன் சண்டை

**மெடினைன் சண்டை** (*Battle of Medenine*) என்பது இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு சண்டை. துனிசியப் போர்த்தொடரின் ஒரு பகுதியான இதில் நாசி ஜெர்மனியின் படைகள் துனிசியாவிலிருந்து பிரித்தானியப் படைகளை விரட்ட முயன்று தோற்றன. இது காப்ரி நடவடிக்கை (*Operation Capri*) என்றும் அழைக்கப்படுகிறது.

1943 மார்ச்சில் வடக்கு ஆப்பிரிக்காவிலிருந்த அச்சுப் படைகள் துனிசியாவில் சிக்கிக் கொண்டிருந்தன. மேற்கில் ஜார்ஜ் பேட்டன் தலைமையிலான அமெரிக்கப் படைகளும் கிழக்கில் பெர்னார்ட் மோண்ட்கோமரி தலைமையிலான பிரித்தானிய 8வது ஆர்மியும் துனிசியாவை சுற்றி வளைத்திருந்தன. மேல்நிலை உத்தியளவில் அச்சு நாடுகளுக்குத் தோல்வி உறுதி என்று ஆனபின்னரும் அச்சுத் தலைவர்கள் வடக்கு ஆப்பிரிக்க முனையில் தொடர்ந்து போரிட்டு வந்தனர். பிரித்தானியப் படைகள் கிழக்கில் இறுதிகட்ட அரண்நிலையான மாரெத் அரண்கோட்டினைத் தாக்கத் தயாராகி வந்தன. இத்தாக்குதலைத் தாமதப்படுத்த ஜெர்மானியத் தளபதி எர்வின் ரோம்மல் மெடினைன் என்ற இடத்தில் பிரித்தானியப் படைகளைத் தாக்கினார்.

மார்ச் 6ம் தேதி மூன்று ஜெர்மானிய கவசப் படைகள் மெடினைனில் இருந்த பிரித்தானியப் படைகளைத் தாக்கின. ரோம்மலின் தாக்குதல் நிகழப் போகிறது என்பதை அல்ட்ரா திட்டத்தின் (ஜெர்மானிய வானொலி செய்திகளை இடைமறித்து, எனிக்மா ரகசியக் குறியீடுகளை உடைத்து அவற்றைப் படிக்கும் திட்டம்) மூலம் பிரித்தானியர்கள் முன்னரே அறிந்து கொண்டனர். இதனால் பலமான அரண் நிலைகளைத் தயார் செய்து இத்தாக்குதலை எதிர்கொண்டனர். நேச நாட்டு பீரங்கிக் குழுமங்கள் தாக்கும் ஜெர்மானிய டாங்குகள் மீது குண்டு மழை பொழிந்தன. பல டாங்குகள் அழிக்கப்பட்டதால் ஜெர்மானியப் படைகள் தங்கள் தாக்குதலைக் கைவிட்டுப் பின்வாங்கன. துனிசியப் போர்த்தொடரில் அச்சுப் படைகள் நடத்திய கடைசித் தாக்குதல் நடவடிக்கை இதுவே. தோல்வி உறுதி என்று தெரிந்த பின்னால் ஜெர்மானிய போர்த்தலைமையகம் ரோம்மலை ஐரோப்பாவுக்குத் திரும்பும்படி உத்தரவிட்டது. அவருக்கு பதிலாக ஹான்ஸ்-யூர்கன் வோன் ஆர்ணிம் அச்சுப் படைகளுக்குத் தளபதியாக நியமிக்கப்பட்டார்.

பகுப்பு:1943 நிகழ்வுகள்
பகுப்பு:வடக்கு ஆப்பிரிக்கப் போர்முனை (இரண்டாம் உலகப் போர்)
ராஜேஷ் சவ்ஹான்

**ராஜேஸ் குமார் சவ்ஹான்** (Rajesh Kumar Chauhan, டிசம்பர் 19. 1966, ஓர் இந்தியத் துடுப்பாட்டக்காரர்). இவர் 21 தேர்வுத் துடுப்பாட்டப் போட்டிகளிலும், 35 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1993 இலிருந்து 1998 வரை இந்தியா அணிக்காக தேர்வுத் துடுப்பாட்டப் போட்டிகளில் விளையாடியுள்ளார்.

.

பகுப்பு:இந்தியத் துடுப்பாட்டக்காரர்கள்
பகுப்பு:1966 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
நுசுரத் பதே அலி கான்

**நுசுரத் ஃபதே அலி கான் ** (Nusrat Fateh Ali Khan, அக்டோபர் 13, 1948 – ஆகத்து 16, 1997) பாக்கித்தானைச் சேர்ந்த ஓர் உலகப் புகழ்பெற்ற இசைக்கலைஞர் ஆவார். இசுலாமியத்தின் ஓர் வகையான சுஃபிக்களின் பக்திப் பாடல்களின் வடிவான *[[கவ்வாலி]]* பாடுவதில் தேர்ந்தவர். குரல் வளம் மிக்க அலிகான் ஆறு கட்டைகள் வீச்சுடைய குரலால்  உயர்ந்த சுருதியில் நீண்டநேரம் தொடர்ந்து பாடக்கூடியவர். 600 ஆண்டுகள் பாரம்பர்யமிக்க கவ்வாலி இசைக் குடும்பத்தைச் சேர்ந்த இவர், பன்னாட்டளவில் இவ்வகை இசையைப் பரப்பக் காரணமாக இருந்தார்.  *கவ்வாலியின் மன்னர் மன்னன்* எனப் பொருள்படும் *ஷாயென்ஷா-எ-கவ்வாலி* என்ற பட்டத்தால் அறியப்பட்டார்.

## மேற்கோள்கள்

## மேலும் படிக்க
* Baud, Pierre-Alain. *Nusrat Fateh Ali Khan, The Messenger of Qawwali*. Editions Demi-Lune, 2008. (நுசுரத்தின் வாழ்க்கைவரலாறு.)

## வெளியிணைப்புகள்

* 1993ஆம் ஆண்டு நேர்காணலுடன் ஓர் கட்டுரை (edwebproject.org)
* KING OF QAWALI Documentary on You Tube's Dawn news Channel
* NPR Audio Report: பாக்கித்தானின் குரல்: நுசுரத் பதே அலி கான்
* 

பகுப்பு:1948 பிறப்புகள்
பகுப்பு:1997 இறப்புகள்
பகுப்பு:சூபி இசை
மதுரைத் தமிழக்கூத்தனார் நாகன் தேவனார்

மதுரைத் தமிழக்கூத்தன் நாகன் தேவனார் சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 164.
* திணை - முல்லை
thumb|200px|right|படம் - இக்காலப் பாசறை. பாடல் குறிப்பிடுவது அக்காலப் பாசறை. யானை, தேர், மா, மறவர் இருக்கும் பாசறை
## பாடல் சொல்லும் செய்தி
போர்க்களப் பாசறையில் இருக்கும் தலைவன் தலைவியை நினைத்துக்கொண்டு தன் நெஞ்சோடு பேசுகிறான்.

ஞாயிறு தன் கதிர்க்கைகளை நீட்டி மாநிலத்தைப் பசுமை இல்லாமல் செயத நிலைமை மாறிப் பெருமழை பொழிகிறது. முல்லையும் தோன்றியும் பூத்துக் காடே வெறிமணம் கமழ்கின்றது. தேன் உண்ணும் வண்டுகள் ஆரவாரிக்கின்றன.

அங்கே என் தலைவி தன் கண்களிலிருந்து பனியைப் பெய்துகொண்டிருப்பாள். இனைவாள்(ஏங்குவாள்). அவள் தன் பழைய நிலையைப் பெற நான் செல்லவேண்டாமா?

வெஞ்சின வேந்தன் தன் போர்த்தொழில் வினையைக் கைவிட்டால்தானே செல்லமுடியும்!

பகுப்பு:சங்கப் புலவர்கள்
நிக்கில் சோப்ரா

**நிக்கில் சோப்ரா** (*Nikhil Chopra,* டிசம்பர் 26. 1973, ஓர் இந்தியத் துடுப்பாட்டக்காரர்). இவர் ஒரு தேர்வுத் துடுப்பாட்டப் போட்டியிலும், 118 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1999 இல் இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார்.

.

பகுப்பு:இந்தியத் துடுப்பாட்டக்காரர்கள்
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்ட வர்ணனையாளர்கள்
நிரோட் சவுதிரி

**நிரோட் ரஞ்சன் புது சவுதிரி** (*Nirode Ranjan "Putu" Chowdhury,* மே 23. 1923, இறப்பு டிசம்பர் 14. 1979) ஓர் இந்தியத் துடுப்பாட்டக்காரர்). இவர் இரண்டு தேர்வுத் துடுப்பாட்டப் போட்டிகளிலும், 58 முதல்தர துடுப்பாட்டப் போட்டிகளிலும் கலந்து கொண்டுள்ளார். 1949 இலிருந்து 1951 வரை இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார்.

.

பகுப்பு:இந்தியத் துடுப்பாட்டக்காரர்கள்
பகுப்பு:1923 பிறப்புகள்
பகுப்பு:1979 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
சோராப்ஜி கோலா

**சோராப்ஜி ஹோர்மாஸ்ஜி முன்சேர்சா கோலா** (Sorabji Hormasji Munchersha Colah, பி. செப்டம்பர் 22, 1902, இ. செப்டம்பர் 11. 1950) ஓர் இந்தியத் துடுப்பாட்டக்காரர்). இவர் இரண்டு தேர்வுத் துடுப்பாட்டப் போட்டிகளிலும், 75 முதல்தர துடுப்பாட்டப் போட்டிகளிலும் கலந்து கொண்டுள்ளார். 1932 இலிருந்து 1933 வரை இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார்.

.

பகுப்பு:இந்தியத் துடுப்பாட்டக்காரர்கள்
பகுப்பு:1902 பிறப்புகள்
பகுப்பு:1950 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
நாரி கான்ட்ராக்டர்

**நரிமன் ஜம்சேஜி நாரி கான்ட்ராக்டர்** (*Nariman Jamshedji "Nari" Contractor,* மார்ச்சு 7, 1934), ஓர் இந்தியத் துடுப்பாட்டக்காரர்). இவர் 31 தேர்வுத் துடுப்பாட்டப் போட்டிகளிலும், 138 முதல்தர துடுப்பாட்டப் போட்டிகளிலும் கலந்து கொண்டுள்ளார். 1955 இலிருந்து 1962 வரை இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார். இந்தியா தேசிய அணியின் முன்னாள் அணித் தலைவராகவும் 1959/60, 1961/62 இல் பணியாற்றியவர்.

.

பகுப்பு:இந்தியத் துடுப்பாட்டக்காரர்கள்
பகுப்பு:1934 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
விஜய் தஹியா

**விஜய் தஹியா** (*Vijay Dahiya*, மே 10. 1973) ), ஓர் இந்தியத் துடுப்பாட்டக்காரர். குச்சக்காப்பாளர். இவர் இரண்டு தேர்வுத் துடுப்பாட்டப் போட்டிகளிலும், 19 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1999 இலிருந்து 2000 வரை இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார். 
.

பகுப்பு:இந்தியத் துடுப்பாட்டக்காரர்கள்
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பால் தானி

**ஹேமசந்திரா துகரம் பால் தானி** (*Hemachandra Tukaram 'Bal' Dani,* மே 24. 1933, இறப்பு டிசம்பர் 19. 1999), ஓர் இந்தியத் துடுப்பாட்டக்காரர்). இவர் ஒரு தேர்வுத் துடுப்பாட்டப் போட்டியிலும், 116 முதல்தர துடுப்பாட்டப் போட்டிகளிலும் கலந்து கொண்டுள்ளார். 1954 இலிருந்து 1955 வரை இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார்.
 
.

பகுப்பு:இந்தியத் துடுப்பாட்டக்காரர்கள்
பகுப்பு:1933 பிறப்புகள்
பகுப்பு:1999 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
டோக் பெருமாட்டி கல்லூரி

**லேடி டோக் கல்லூரி** அல்லது **டோக் பெருமாட்டி கல்லூரி** (*Lady Doak College *) என்பது தமிழ்நாட்டில் மதுரை மாநகரில் தொடங்கப்பட்ட முதல் பெண்கள் கல்லூரி ஆகும். 2022 ஆம் ஆண்டு வெளிவந்த தேசிய அளவிலான தரவரிசைப்பட்டியலில் இக்கல்லூரி 86 ஆவது இடத்தைப் பெற்றது.

## வரலாறு
அமெரிக்க கிறித்துவ மிசனரியைச் சேர்ந்த கேத்தி வில்காக்ஸ் என்ற பெண்மணியால் 1948ஆம் ஆண்டு தல்லாகுளம் அருகே இக்கல்லூரி தொடங்கப்பட்டது. மதுரை மில் உரிமையாளர்கள் குடும்பத்தைச் சேர்ந்த சர். டோக் மற்றும் லேடி டோக் இருவரது உதவியையும் கேத்தி வில்காக்ஸ் அம்மையார் பெற்று இக்கல்லூரியை தொடங்கினார். கல்லூரி தொடங்கப் பெரும் உதவி செய்த டோக் பெருமாட்டி பெயராலேயே இக்கல்லூரி அழைக்கப்படுகிறது . 1978 ஆம் ஆண்டு தன்னாட்சி தகுதியினைப் பெற்றது. தற்போது கேத்தி வில்காக்ஸ் கல்வி கூட்டமைப்பின் அங்கமாக இயங்கி வருகிறது.

## உள்கட்டமைப்பு
2015 ஆம் ஆண்டு கணக்கின்படி இந்தக் கல்லூரியில் 5048 மாணவிகள், 255 ஆசிரியைகள், 170 ஆசிரியரல்லாத அலுவலர்களையும் கொண்டு செயல்பட்டுள்ளது. 26 இளநிலை படிப்புகள், 15 முதுநிலைப் படிப்புகள், 9 ஆய்வியல் நிறைஞர் படிப்புகள், 3 முதுகலை பட்டய படிப்புகள், 2 பட்டய படிப்புகள் மற்றும் 1 சான்றிதழ் படிப்புகளையும் கொண்டுள்ளது. இக்கல்லூரியின் ஜே. எக்ஸ். மில்லர் நூலகத்தில் ஒரு லட்சத்திற்கும் அதிகமான நூல்கள் உள்ளதாக கல்லூரி கையேட்டில் குறிப்பிடப்பட்டுள்ளது. அக்காலத்தில் பெண் கல்வியின் முன்னேற்றத்திற்க்கு லேடி டோக் கல்லூரி முதன்மையானது என்பதை உணர்ந்த வி. வி. சி. ஆர். முருகேச முதலியார் ஆறாயிரம் தங்கப் பொற்காசுகளை நன்கொடையாக இக்கல்லூரிக்கு வழங்கினார். 

## துறைகள்
இக்கல்லூரியில் உள்ள துறைகள்
* தமிழ்
* பிரஞ்சு
* இந்தி
* ஆங்கிலம்
* பொருளியல்
* சமூக அறிவியல்
* வரலாறு
* வணிகவியல்
* வணிக நிர்வாகவியல்
* கணினி அறிவியல்
* கணிதம்
* இயற்பியல்
* வேதியியல்
* தாவரவியல்
* விலங்கியல்
* உயிர்தொழில்நுட்பவியல்
* உடற்கல்வி
* ஆடை வடிவமைப்பு
### தமிழ் உயராய்வு நடுவம்
இக்கல்லூரியில் முதுகலை மற்றும் நிறைநிலைப் பிரிவுகளுடன் தமிழ்த்துறை 1957 இல் தொடங்கப்பட்டது. 2010ஆம் ஆண்டில் முனைவர் பட்ட ஆய்வு மையம் உருவாக்கப்பட்டது. தமிழ்த்துறையாக இருந்த துறை 2019 பின்பு தமிழ் உயராய்வு நடுவமாகப் மாற்றப்பட்டது.

## மேனாள் மாணவர்
* சாலினி இளந்திரையன், முதல்வர் - தமிழ்ப் பேராசிரியர், திருவேங்கடவன் கல்லூரி, புதுதில்லி.
* முனைவர் மெர்ஸி புஷ்பலதா - முன்னாள் கல்லூரி முதல்வர்

## மேற்கோள்கள்

## வெளி இணைப்புகள்
*கல்லூரி இணையதளம்

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்‎
பகுப்பு:மதுரை காமராசர் பல்கலைக்கழக இணைவுக்கல்லூரிகள்
பகுப்பு:மதுரை மாவட்டத்திலுள்ள தனியார் கலைக் கல்லூரிகள்
பகுப்பு:மதுரை மாவட்டத்திலுள்ள மகளிர் பல்கலைக்கழகங்களும் கல்லூரிகளும்
சிவ் சுந்தர் தாஸ்

**சிவ் சுந்தர் தாஸ்** (*Shiv Sundar Das*, நவம்பர் 5. 1977, ஓர் இந்தியத் துடுப்பாட்டக்காரர்). இவர் 23 தேர்வுத் துடுப்பாட்டப் போட்டிகளிலும், நான்கு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2001 இலிருந்து 2002 வரை இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார். 
.

பகுப்பு:இந்தியத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பிசன் சிங் பேடி

**பிசன் சிங் பேடி** (*Bishan Singh Bedi,* 25 செப்டம்பர் 1946 – 23 அக்டோபர் 2023), ஓர் இந்தியத் துடுப்பாட்டக்காரர்) ஆவார். இவர் முக்கியமாக இடது-கை வழமைச் சுழல் பந்துவீச்சாளர். 1966 முதல் 1979 வரை இந்திய அணியில் தேர்வுப் போட்டிகளில் விளையாடியுள்ளார். இவர் மொத்தம் 67 தேர்வுப் போட்டிகளில் விளையாடி 266 இலக்குகளைக் கைப்பற்றியுள்ளார். 22 போட்டிகளில் இவர் தேசிய அணியின் தலைவராக விளையாடினார். தவிர, 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் பஞ்சாப்பைச் சேர்ந்தவர். இவருக்கு 1970 இல் பத்மசிறீ விருதும், 2004 இல் சி. கே. நாயுடு வாழ்நாள் சாதனையாளர் விருதும் வழங்கப்பட்டது. நீண்டகால நோய் காரணமாக 23 அக்டோபர் 2023 அன்று தனது 77ஆவது வயதில் இறந்தார்.

## மேற்கோள்கள்

* Robinson, R. (1979) *The Wildest Tests*, Cassell Australia: Stanmore. .

## வெளி இணைப்புகள்
*

பகுப்பு:1946 பிறப்புகள்
பகுப்பு:2023 இறப்புகள்
பகுப்பு:பஞ்சாப் நபர்கள்
பகுப்பு:இந்தியத் துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:அருச்சுனா விருது பெற்றவர்கள்
பகுப்பு:இந்தியத் துடுப்பாட்ட வர்ணனையாளர்கள்
ஆகாஷ் சோப்ரா

**ஆகாஷ் சோப்ரா** (*Aakash Chopra*; பிறப்பு: செப்டம்பர் 19. 1977, ஆக்ரா, உத்தரப்பிர்தேசம்), ஓர் இந்தியத் துடுப்பாட்டக்காரர். இவர் 10 தேர்வுத் துடுப்பாட்டப் போட்டிகளிலும், 118 முதல்தர துடுப்பாட்டப் போட்டிகளிலும் கலந்து கொண்டுள்ளார். 2003 இலிருந்து 2004 வரை இந்தியா அணிக்காக தேர்வுத் துடுப்பாட்டப் போட்டிகளில் ஆரம்பத்துடுப்பாட்டக்காரராக விளையாடியுள்ளார்.

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்ட வர்ணனையாளர்கள்
மதுரைத் தத்தங்கண்ணனார்

**மதுரைத் தத்தங்கண்ணனார்** சங்ககாலப் புலவர்களில் ஒருவர். அவரது பாடல் ஒன்றே ஒன்று உள்ளது. அது அகநானூறு 335.

தத்தம் என்பது அக்காலத்தில் மதுரையின் ஒரு பகுதிக்கு வழங்கப்பட்ட பெயர்.
thumb|200px|right|'வாருரு கவரியின் வண்டுண விரிய முத்தின் அன்ன வெள் வீ' ... 'பூவொடு வளர்ந்த மூவாப் பசுங்காய்' = இளநீர்
## பாடல் சொல்லும் செய்தி
* திணை - பாலை
பொருள் தேடச் செல்ல விரும்பிய தலைவன் தன் நெஞ்சுக்குச் சொல்கிறான்.

நெஞ்சே! அருளானது பொருள் இல்லாதவர்களுக்கு அமையாது என்பதை நானும் அறிவேன். என்றாலும் கேள்! இளநீரினும் இனிய பற்களையும், அமிழ்தம் ஊறும் வாயையும் கொண்ட என் குறுமகளையும் உடன் கொண்டுசெல்வது என்றால் பொருள் தேடச் செல்வதும் இனிமையானதுதான்.

களிறு மராமரத்தைத் தன் கொம்பு முரியக் குத்தித் தன் பிடி உண்ணத் தரும் பாலைநிலத்தில் செல்வது எனக்கு எளிது. அவளுக்கு? எனவே அவளை உடன் கொண்டுசெல்லல் இயலாத ஒன்று.

மதுரையின் மதில்புறத்தில் இருக்கும் தென்னை மரத்தில் தூக்கணாங்குருவி கூடு கட்டியிருக்கும். அந்தத் தென்னையின் பாளை கொல்லன் தன் உலைக்களத்தில் வடிக்கும் வாள் இரும்பு போல் வயிற்றைக் காட்டிக்கொண்டு தோன்றும். பின் கவரி விசிறி போல் விரியும். விரியும் பாளையில் முத்துக்களைப் போல வீ(மலர்) மொட்டுகள் தோன்றும். அந்த மொட்டுகள் விளக்குமாற்றுச் சீவங்குச்சிகளில் தொங்கும் மழைநீர் ஆலங்கட்டிகள் போல வளரும். பின் இளநீர் ஆகும். அந்த இளநீர் போல அவள் எயிறு இனிக்கும்.

மாடமூதூர் (மதுரை) அடுபோர்ச் செழியனுக்கு உரியது. அதன் மதில்புறத்தில்தான் புலவர் கூறும் தென்னைமரம்.

பகுப்பு:சங்கப் புலவர்கள்
கைலாசு கேர்

**கைலாசு கேர் ** (Kailash Kher, காசுமீரி: کیلاش کھیر) (பிறப்பு 7 சூலை 1973) உத்தரபிரதேச மாநிலத்தைச் சேர்ந்த மீரட்டில் பிறந்த ஓர் இந்திய பாடகர். இந்திய இசை வகைகளிலும் சுஃபி இசை வகைகளிலும் திறமை உள்ளவர். இந்தித் திரைப்படங்களில் பின்னணிப் பாடகராகவும் விளங்குபவர்.2002ஆம் ஆண்டு வெளியான தோல்விப்படமான *வைசா பி ஹோதா ஹை பார்ட் II* என்ற திரைப்படத்தில் இவரது பாடல் **அல்லாஹ் கே பந்தே** என்ற பாடல் மூலம் பரவலாக அறியப்படலானார்.

## தமிழ் பாடல்கள்
* வெயிலோடு விளையாடி – வெயில் திரைப்படம்
*""இந்த பொறப்புத்தான்"" – உன் சமையலறையில் திரைப்படம்
*""ஆளப்போறான் தமிழன்"" – மெர்சல் திரைப்படம்

## வெளியிணைப்புகள்
* 
* 
* ''Rediff'' interview with Kailash Kher
* ''indiafm'''s Kailash Kher filmography 
* Kailash Kher Tour Information @ Liveisbetter

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்படப் பாடகர்கள்
பகுப்பு:பத்மசிறீ விருது பெற்ற கலைத் துறையினர்
தீப் தாஸ்குப்தா

**தீப் தாஸ்குப்தா** (*Deep Dasgupta*, பிறப்பு: சூன் 7, 1977, கொல்கத்தா, மேற்கு வங்காளம்) இந்தியத் துடுப்பாட்ட வீரர். இவர் எட்டு தேதுத் துடுப்பாட்டப் போட்டிகளிலும், ஐந்து ஒருநாள் போட்டிகளிலும் 2001 முதல் 2002 வரை இந்திய அணியில் குச்சக் காப்பாளராக விளையாடியவர்.

## வெளி இணைப்புகள்
*2006 Interview with Deep Dasgupta  for CricketFundas

பகுப்பு:1977 பிறப்புகள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்ட வர்ணனையாளர்கள்
சமீர் டிகே

**சமீர் டிகே** (*Sameer Dighe,* அக்டோபர் 8, 1968, ஓர் இந்தியத் துடுப்பாட்டக்காரர்). இவர் ஆறு தேர்வுத் துடுப்பாட்டப் போட்டிகளிலும், 23 முதல்தர துடுப்பாட்டப் போட்டிகளிலும் கலந்து கொண்டுள்ளார். 1999 இலிருந்து 2000 வரை இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார். இவர் மும்பாயைச் சேர்ந்தவர்.
 
.

பகுப்பு:இந்தியத் துடுப்பாட்டக்காரர்கள்
பகுப்பு:1968 பிறப்புகள்
பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
இஸ்லாமியச் சோலை (சிற்றிதழ்)

thumb|right| இஸ்லாமியச் சோலை இதழில் தோற்றம்
இந்தியாவில் மதுரையில் வெளிவந்த இசுலாமிய இரு மாத இதழாகும்.

## ஆசிரியர்
* மஹதி. 
இவரது இயற்பெயர் ஸைய்யது அஹமத். மே 04. 1907ல் பிறந்தவர். இவரின் தந்தை சைய்யது அஸ்ரப் உருது, பாரசீக புலமைப்பெற்ற ஒரு கவிஞராக இருந்தார்.

## முதலாம் இதழ்
1956ல் வெளிவந்துள்ளது. இடையில் நின்று 1962 சனவரியில் மாத இதழாக வெளிவந்துள்ளது.

## பணிக்கூற்று
மார்க்க உண்மைகள் மலரும் இஸ்லாமியச் சோலை.

## இறுதி இதழ்
இஸ்லாமியச் சோலை ஆசிரியர் ஆகஸ்ட் 2 1974ல் மரணித்துள்ளார். இவர் மரணிக்கும்வரை இடைக்கிடையே இச்சஞ்சிகை வெளிவந்துள்ளதாக அறியமுடிகின்றது.

## உள்ளடக்கம்
20ம் நூற்றாண்டின் முன்னரைப் பகுதியில் பெரும்பாலான இஸ்லாமிய எழுத்தாளர்களும், இஸ்லாமிய சஞ்சிகைகளும், மத ரீதியான சிந்தனைகளுக்கே முக்கியத்துவம் கொடுத்துவந்தன. ஆனால், இச்சஞ்சிகை சமூக எழுச்சி தொடர்பான கருத்துக்களை கொண்டிருந்தன.

பகுப்பு:இசுலாமிய தமிழ் இதழ்கள்
பகுப்பு:இந்தியத் தமிழ் இதழ்கள்
மதுரைச் சுள்ளம் போதனார்

**மதுரைச் சுள்ளம் போதனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது நற்றிணை 215.

சுள்ளம் என்பது மதுரையின் ஒரு பகுதியாகச் சங்ககாலத்தில் விளங்கியது.
thumb|200px|right|கொடுமுடி அவ்வலை - கோட்சறா வேட்டம்
## பாடல் சொல்லும் செய்தி
* திணை - நெய்தல்
நெய்தல் நிலத் தலைவன் பகலில் வந்து நெய்தல் நிலத் தலைவியைத் துய்த்துச் செல்கிறான். பகலில் வரலாமே! திருமணம் செய்துகொண்டு அடையலாமே! (பகலில் மறைந்து மறைந்து ஏன் துய்க்கவேண்டும்?) என்று தோழி தலைவனிடம் கூறுகிறாள்.
### மாலை
பகல்கெழு செல்வன்(கதிரவன்) குணகடலில் தோன்றிக் குடமலையில் மறையும் காலம்.
#### மாலையில் மகளிர்
மகளிர் வீட்டில் விளக்கு வைத்து மாலைவிழாக் கொண்டாடுவர்.
#### மாலையில் பரதவர்
கொழுப்பில் எரியும் சுடர்விளக்கைத் திமிலில் வைத்துக்கொண்டு கடலுக்குள் மீன் பிடிக்கச் செல்வர். அந்த விளக்குகள் வானத்தில் பூத்திருக்கும் மீன்கள் போலக் கடலில் தோன்றும்.
### பாடல் தலைவியின் தந்தை
கொடுமுடி வலையுடன் மீன் பிடிக்கக் கடலுக்குள் சென்ற தந்தை தன் வேட்டையில் சுறாமீன் கிடைத்தால் ஒழிய வீடு திரும்பமாட்டான்.

: தந்தை இல்லாத தக்க சமயம். இரவில் தங்கிச் செல்லலாம் என்கிறாள் தோழி.
### தங்கின் எவனோ தெய்ய
:தங்கின் எந்தக் குற்றமும் வந்துவிடாது - என்பது ஒரு பொருள்.
:இரவில் தங்குவது ஏன்? (குறமாகும் - என்பது மற்றொரு பொருள்)

பகுப்பு:சங்கப் புலவர்கள்
அல்ஹிலால்

thumb|right|அல்ஹிலால் முதலாம் இதழில் தோற்றம் 1980
**அல்ஹிலால்**, இலங்கையில், கண்டி மாவட்டத்தில் கட்டுகாஸ்தோட்டை எனுமிடத்திலிருந்து மாதம் இருமுறை வெளிவந்த சிற்றிதழாகும். அல்ஹிலால் எனும் அரபுப் பதம் இளம்பிறை எனும் கருத்தைத்தரும்.
## வெளியீடு
அகில இலங்கை இஸ்லாமிய காங்கிரஸ், கட்டுகாஸ்தோட்டை, கலகெதரை வீதியை இச்சஞ்சிகை முகவரியாகக் கொண்டிருந்தது.
#### ஆசிரியர்
* புன்னியாமீன்
#### பணிக்கூற்று
* ஈழத்து முஸ்லிம்களின் உரிமைக்குரல்.
#### முதல் இதழ்
நவம்பர் 15 1980. இஸ்லாமிய வருடம் ஹிஜ்ரி 1401ல் வெளிவந்துள்ளது.
## நோக்கம்
இச்சஞ்சிகை அரபுப் பெயரைக் கொண்டிருந்தபோதிலும்கூட, இலங்கை முஸ்லிம்களின் சமூகப் பிரச்சினையை கருத்திற்கொண்டே வெளிவந்துள்ளது. இதனை பத்திரிகையாசிரியர் முதலாவது இதழில் பின்வருமாறு குறிப்பிட்டுள்ளார்.

## உள்ளடக்கம்
இச்சஞ்சிகை இலங்கை முஸ்லிம்களின் கல்வி நிலை குறித்து கூடிய அக்கறை காட்டியுள்ளது. குறிப்பாக இலங்கையின் முஸ்லிம் சமூகத்துக்கு கல்வியில் இழைக்கப்படக்கூடிய அநீதிகளுக்காக வேண்டி குரல்கொடுத்து வந்துள்ளது. அத்துடன், முஸ்லிம்களின் சமூகப் பிரச்சினைகள், அரசாங்கத்தால் முஸ்லிம்களுக்கு இழைக்கப்படும் அநீதிகள் சமூக ரீதியில் முஸ்லிம்களின் பாதிப்புகள் போன்ற இன்னோரன்ன விடயங்களை இது உள்ளடக்கியிருந்தது.
## அரபுலக அரசியல்
இச்சஞ்சிகையில் கடலுக்கப்பாலிருந்து எனும் தலைப்பில் அரபுலக அரசியல் நிலைகளும், உலக அரசியல் நிலைகளும் இரண்டு பக்கங்களில் இணைக்கப்பட்டிருந்ததுடன், அரபுலக நாடுகளின் அறிமுகமும் இடம்பெற்றிருந்தது. இச்சஞ்சிகையில் இடம்பெற்றிருந்த பல கட்டுரைகள் தமிழர் விடுதலைக் கூட்டணியினரின் உதயசூரியன் உட்பட பல இதழ்களில் மறுபிரசுரம் செய்யப்பட்டன. 

## அரசியல் நெருக்கடி
இச்சஞ்சிகை வெளிவரத் தொடங்கியதும் பல அரசியல் நெருக்கடிகளுக்கு உட்பட்டுள்ளது. இதனால் 14வது இதழுடன் இச்சஞ்சிகை நிறுத்தப்பட்டுள்ளது.
பகுப்பு:ஈழத்து சஞ்சிகைகள்
பகுப்பு:இலங்கை இசுலாமியத் தமிழ் இதழ்கள்
பகுப்பு:இசுலாமிய தமிழ் இதழ்கள்
பகுப்பு:1980 களில் வெளிவந்த தமிழ் இதழ்கள்
ரமாகாந்த் தேசாய்

**ரமாகாந்த் பிகாஜி தேசாய்** (Ramakant Bhikaji Desai, சூன் 20. 1939, இறப்பு ஏப்ரல் 28. 1998). ஓர் இந்தியத் துடுப்பாட்டக்காரர்). இவர் 28 தேர்வுத் துடுப்பாட்டப் போட்டிகளிலும், 150 முதல்தர துடுப்பாட்டப் போட்டிகளிலும் கலந்து கொண்டுள்ளார். 1958 இலிருந்து 1968 வரை இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார். 

ரஞ்சிக் கோப்பையில் தனது முதல் ஆண்டில், இவர் 7 போட்டிகளில் 11.10 சராசரியாக 50 விக்கெட்டுகளை வீழ்த்தினார். இது இன்றும் மும்பை அணியின் சதனைப் பட்டியலில் உள்ளது. மேலும், சௌராஷ்டிரா அணிக்கு எதிராக 10 ஓட்டங்களும் 5 விக்கெட்டுகளும் 28 ரன்களுக்கு 6 விக்கெட்டுகளும் அடங்கும். 1960–61ல் ரஞ்க் கோப்பை இறுதிப் போட்டியில், இராஜஸ்தான் துடுப்பாட்ட அணிக்கு எதிரான மும்பை அணி பெற்ற வெற்றியில் இவர் 46 ஓட்டங்களுக்கு 7 விக்கெட்டுகளையும் 74 ரன்களுக்கு 4 விக்கெட்டுகளையும் வீழ்த்தினார்.

## இறப்பு
தேசாய் 1996 முதல் 1997 வரை தேர்வுக்குழுத் தலைவராக இருந்தார். இறப்பதற்கு ஒரு மாதத்திற்கு முன்பு அந்தப் பதவியை விட்டு விலகினார். இதய செயலிலப்பால் மும்பையில் உள்ள ஒரு மருத்துவமனையில் அனுமதிக்கப்பட்ட நான்கு நாட்களுக்குப் பிறகு இறந்தார்.

## மேற்கோள்கள்

## வெளி இணைப்புகள்
* Cricinfo Profile 
* Cricketarchive Profile
* "Ramakant Desai – The tiny titan"  at Cricinfo

பகுப்பு:இந்தியத் துடுப்பாட்டக்காரர்கள்
பகுப்பு:1939 பிறப்புகள்
பகுப்பு:1998 இறப்புகள்
பகுப்பு:இந்தியத் தேர்வுத் துடுப்பாட்டக்காரர்கள்
கசல் (இசை)

**கசல் ** (gazal, அரபி உருது: غزل) என்பது உருதுமொழியில் யாக்கப்படும் ஈரடி சந்தங்கள் கொண்ட, மீளவரும் பல்லவியுடன் அமைந்த கவிதை வடிவாகும். இவ்வடிவில் பிரிவின் துயரத்தையும் வேதனையையும் வெளிக்கொணரவும் வலியை மீறிய காதல் உணர்வினை காட்டுவதாகவும் கவிதைகள் யாக்கப்பட்டன. ஆறாம் நூற்றாண்டு முதலே கசல் வடிவமைப்பு அரபி மொழியில் இருந்துள்ளது. இது இந்தோ-பெர்சிய-அராபிக் பண்பாடு கிழக்கு இசுலாமிய நாடுகளுக்கு வழங்கியுள்ள இலக்கிய வகை ஆகும். இதன் பாணியும் நடையும் பிரிவையும் காதலையும் மையமாகக் கொண்ட பல உணர்ச்சிகளை  வெளிப்படுத்தும் வல்லமை கொண்டுள்ளது.

சுஃபிக்கள் மற்றும் புதிய இசுலாமிய சுல்தான்களின் தாக்கத்தால் 12ஆம் நூற்றாண்டில் தெற்கு ஆசியாவில் கசல் பரவத்தொடங்கியது. பெரும்பாலும் இது உருது மொழியில் எழுதப்பட்டாலும் நடப்புக் காலங்களில் கசல் வடிவத்தில் பிற மொழிகளிலும் கவிதைகள் வடிக்கப்படுகின்றன. 

பெர்சிய சமயவியலாளர்களும் கவிஞர்களுமான ஜலால் அல்-தின் முகமது ரூமி (13வது நூற்றாண்டு) மற்றும் ஹஃபேசு (14வது நூற்றாண்டு),அசேரி மொழி கவிஞர் ஃபூசுலி (16வது நூற்றாண்டு), ஆகியோரும் பெர்சிய மற்றும் உருது மொழியில் எழுதிய மிர்சா கலீப் (1797–1869) மற்றும் முகமது இக்பால் (1877–1938) ஆகியோரும் புகழ்பெற்ற கசல் கவிஞர்கள் சிலராவர். யோகன் வுல்ஃப்கேங் வொன் கோதெ (1749–1832) பத்தொன்பதாம் நூற்றாண்டில் செருமனியில் கசல் வடிவை பரப்பினார். இந்த வடிவை பிரெடெரிக் ருக்கெர்ட் (1788–1866) மற்றும் அகஸ்ட் வொன் பிளேட்டன் (1796–1835) மிகுதியாகப் பயன்படுத்தினார்கள். காசுமீரிய அமெரிக்கர் ஆகா சகித் அலி கசல் வடிவில் ஆங்கிலம் மற்றும் பிறமொழிகளில் கவிதைகளை வடித்துள்ளார். 

கசல் கவிதைகள் சிலவற்றில் கடைசி வரியில் கவிஞரின் பெயர் இடம் பெருவது வழமையாக உள்ளது.

## வெளி இணைப்புகள்
* Nepali Ghazals
* Urdu poetic forms
* a ghazalsagar all in one ghazal site
* Ghazals Portal - Ghazals online Community
* Ghazal & Ghazal  Ghazal Blog Forum Website
* A Desertful of Roses The Divan-e Ghalib - in Urdu, with Devanagari and Roman transliterations. Also includes a collection of concise commentaries on each verse by well-known scholars, as well as other critical information.
* Big collection of classical Urdu ghazals {{Webarchive|url=https://web.archive.org/web/20110430201640/http://www.allghazals.com/ |* Urdu Ghazal Reference {{Webarchive|url=https://web.archive.org/web/20161130080053/http://www.urdustuff.com/ |* The Ghazal Page , an online journal devoted to the ghazal in English.
* Ghazalville  A ghazal reading series in New York City. 
* Naeem Ali Ghazal Singer India Shagird Of Ghulam Ali.
* www.telugughazal.com, www.ghazalsrinivas.com

## மேற்கோள்கள்

பகுப்பு:சூபி இசை
பகுப்பு:இந்திய இசை
முதன்மை செயல் அலுவலர்

**முதன்மைச் செயல் அலுவலர்** (**chief executive officer**, **CEO**, அமெரிக்கப் பயன்பாடு), **நிர்வாக இயக்குநர் (Managing director** ,**MD**, பிரித்தானியப் பயன்பாடு), அல்லது **தலைமை நிர்வாகி** என ஓர் நிறுவனத்தின் முழுமையான மேலாண்மைக்குப் பொறுப்பு வகித்துத் தலைமை ஏற்கும் உயர்மட்ட நிறுவன அலுவலர் அல்லது மூத்த அதிகாரி அல்லது நிர்வாகி அழைக்கப்படுகிறார். ஒரு வாரியம், நிறுவனம், இலாபநோக்கில்லா அமைப்பு அல்லது அரசு முகமையின் முதன்மைவச் செயல் அதிகாரியாக நியமிக்கப்படுபவர் இயக்குநர் குழுமத்திற்கு பொறுப்பானவர்கள். 
 
## மேலும் பார்க்க
* தலைவர்

## மேற்கோள்கள்


## வெளியிணைப்புகள்

* 2008–2010 Study: CEOs Who Fired Most Workers Earned Highest Pay – video report by *[[Democracy Now!]]*

பகுப்பு:நிர்வாகம்
ஆசோல் (பாட்டு)

**ஆசோல்** (Asshole) என்பது டெனிசு லேரி அவர்களால் வெளியிடப்பட்ட ஒர் ஆங்கிலப் பாடல் ஆகும்.  வெளியிடப்பட்ட போது இந்தப் பாடல் இளையோரிடம் மிகுந்த வரவேற்பைப் பெற்றது.  ஆசுதிரேலியாவில் இளையோரால் விரும்பப்பட்ட முதலாவது பாடலாக தேர்தெடுக்கப்பட்டது.  

இந்தப் பாடல் பல விமர்சனங்களை வரவழைத்த சொற்களையும் வசனங்களைக் கொண்டிருக்கிறது.  

## மேற்கோள்கள்


## வெளி இணைப்புகள்
* ஆசோல்

பகுப்பு:ஆங்கிலப் பாடல்கள்